नकारात्मकता को बढ़ावा दे रही है मोदी सरकार : जदयू
प्रदेशजदयू के प्रवक्ता नवल शर्मा ने कहा कि भाजपा को नीतीश सरकार पर सवाल उठाने का कोई नैतिक अधिकार नहीं है। जब तक बिहार में बीजेपी सरकार में शामिल रही उसके मंत्री सत्ता भोग में व्यस्त रहे। आज जब भाजपा विपक्ष में है, उसने गैर जिम्मेदार विपक्ष की सारी सीमाएं पार कर दी हैं। ऐसे में बिहार की जनता भाजपा पर भरोसा ही क्यों करे? ना तो भाजपा के पास शासन संचालन की दक्षता है और जनहितैषी विपक्ष की भूमिका निभाने की योग्यता। सदन की कार्यवाही को बाधित कर बीजेपी बिहारवासियों का जो अहित कर रही है, उसका खामियाजा उसे भविष्य में भी भुगतना होगा।
पॉलिटिकल रिपोर्टर | पटना
प्रदेशजदयू के प्रवक्ता राजीव रंजन प्रसाद ने कहा कि केंद्र की मोदी सरकार नकारात्मकता को बढ़ावा दे रही है। इससे देश अराजकता और असहिष्णुता की आग में जल रहा है। प्रधानमंत्री मोदी का जनाधार तेजी से खत्म हुआ है। तभी तो यूपी विधानसभा चुनाव के अंतिम दौर में मोदी को अपने संसदीय क्षेत्र वाराणसी में कड़ी मेहनत करनी पड़ रही है। अपनी सरकार के प्रति जनता के रुख का उनको अंदाजा हो गया है। गरीबी, महंगाई, बेरोजगारी और नए-नए नादिरशाही फरमान झेल रही जनता को अच्छे दिन दिखाई नहीं पड़ रहे। जिस मोदी सरकार को लोगों ने भारी बहुमत से देश की गद्दी पर बिठाया, उसने आम लोगों का जीवन नरक बना दिया।
एलपीजीकी मूल्यवृद्धि जनविरोधी : प्रदेशजदयू के प्रवक्ता डॉ. सुनील कुमार सिंह ने कहा कि केंद्र सरकार द्वारा सब्सिडी रहित घरेलू गैस की कीमत में प्रति सिलेंडर 86 रुपए बढ़ोतरी करना सही नहीं है। केंद्र ने यह साफ जता दिया है कि उसकी आमलोगों से हमदर्दी नहीं है। गरीबों की बात करने वाली मोदी सरकार का यह कदम जन विरोधी है।
hin_Deva hin_Deva bho_Deva hin_Deva hin_Deva